agenda
Store norske leksikon,Ordforklaringer,Fremmedord og lånord,Fremmedord med latinsk og gresk opphav
Agenda betyr dagsorden, som regel en prioritert liste over saker som skal behandles på et møte; en sakliste.
I overført betydning brukes agenda også om en tenkt liste over aktuelle saker i et bestemt tidsrom; en plan man ønsker å utføre innenfor en viss tid; eller også om skjulte hensikter og baktanker.Eksempler: «de kom seg gjennom alle sakene på agendaen», om en sakliste. «miljøsaker må komme høyere på den politiske agendaen framover», betyr at man ønsker at miljøsaker skal bli prioritert eller høyere prioritert «ha sin egen agenda», betyr å ha egne planer «hun hadde en skjult agenda», betyr å ha egne, hemmelige planer, ofte med en baktanke Les mer i Store norske leksikon agende promemoria memorandum